நாடு முழுவதும் உள்ள சி.பி.எஸ்.இ. பள்ளிகளின் 9-ம் வகுப்பு சமூக அறிவியல் பாடப்புத்தகத்தில் இடம் பெற்றிருந்த நாடார் சமுதாயம் பற்றிய தவறான தகவல்களை முழுமையாக நீக்க நடவடிக்கை எடுக்காத மத்திய பா.ஜ.க. அரசை த.மா.கா. சார்பில் கண்டிக்கிறேன். மத்திய அரசு உடனடியாக தேசிய கல்வி ஆராய்ச்சி மற்றும் பயிற்சி கவுன்சிலுக்கு உத்தரவிட்டு இப்பிரச்சினைக்கு முற்றுப்புள்ளி வைக்கும் வகையில் சர்ச்சைக்குரிய பாடப்பகுதிகளை முழுமையாக நீக்க உத்தரவிட வேண்டும் என்று த.மா.கா. சார்பில் வலியுறுத்துகிறேன்.